ગુજરાત વિધાનસભાની ચૂંટણીમાં માંડ-માંડ ૯૯ બેઠક જીતનારી ભાજપ સરકારને માથે વધુ એક રાજકીય સંકટના વાદળો ઘેરાયા છે. ભાજપના બે ધારાસભ્યોએ ચૂંટણી પંચના નિયમોની ઐસી-તૈસી કરીને નિર્ધારિત રૃ. ૨૮ લાખ કરતા વધુ ચૂંટણી ખર્ચ કર્યો હોવાનું સામે આવ્યું છે. હવે ચૂંટણીપંચના નિયમ અનુસાર આ બંને ધારાસભ્યો સામે પીટિશન દાખલ કરવામાં આવે અને તેમણે વધુ ચૂંટણી ખર્ચ કર્યાનું પુરવાર થાય તો ભાજપની બેઠક ઘટીને ૯૭ થઇ શકે છે.